2000/693/EY: Komission päätös, tehty 25 päivänä lokakuuta 2000, standardin EN 703 "Maatalouskoneet - Säilörehuleikkurit - Turvallisuus" viitetietojen poistamisesta direktiivin 98/37/EY, täytäntöönpanon yhteydessä julkaistujen standardien viitetietojen luettelosta (tiedoksiannettu numerolla K(2000) 3104) (ETA:n kannalta merkityksellinen teksti)



Virallinen lehti nro L 286 , 11/11/2000 s. 0040 - 0040



Komission päätös, tehty 25 päivänä lokakuuta 2000, standardin EN 703 "Maatalouskoneet - Säilörehuleikkurit - Turvallisuus" viitetietojen poistamisesta direktiivin 98/37/EY, täytäntöönpanon yhteydessä julkaistujen standardien viitetietojen luettelosta (tiedoksiannettu numerolla K(2000) 3104) (ETA:n kannalta merkityksellinen teksti) (2000/693/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon koneita koskevan jäsenvaltioiden lainsäädännön lähentämisestä 22 päivänä kesäkuuta 1998 annetun Euroopan parlamentin ja neuvoston direktiivin 98/37/EY(1), sellaisena kuin se on muutettuna direktiivillä 98/79/EY(2), ja erityisesti sen 6 artiklan 1 kohdan, ottaa huomioon teknisiä standardeja ja määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetulla Euroopan parlamentin ja neuvoston direktiivillä 98/34/EY(3) perustetun komitean lausunnon, sekä katsoo seuraavaa: (1) Muutetun direktiivin 98/37/EY 2 artiklan mukaan koneet voidaan saattaa markkinoille ja ottaa käyttöön ainoastaan, jos ne eivät vaaranna henkilöiden, ja joissain tapauksissa kotieläinten, terveyttä ja turvallisuutta eivätkä omaisuutta silloin, kun ne ovat asianmukaisesti asennettuja ja ylläpidettyjä ja kun niitä käytetään niille suunniteltuun tarkoitukseen. (2) Koneiden, jotka ovat Euroopan yhteisöjen virallisessa lehdessä julkaistujen yhdenmukaistettujen standardien mukaisia, oletetaan täyttävän muutetun direktiivin 98/37/EY 3 artiklassa tarkoitetut olennaiset turvallisuus- ja terveysvaatimukset. (3) Jäsenvaltioiden on julkaistava niiden kansallisten standardien viitetiedot, joilla yhdenmukaistetut standardit saatetaan voimaan. (4) Yhdenmukaistetun standardin EN 703:1995 "Maatalouskoneet - Säilörehuleikkurit - Turvallisuus" viitetiedot julkaistiin 8. elokuuta 1996 Euroopan yhteisöjen virallisessa lehdessä C 229 muutetun direktiivin 98/37/EY täytäntöönpanon yhteydessä. (5) Tällä hetkellä kyseisen standardin täyttäminen merkitsee edelleen vaatimustenmukaisuusolettamusta. (6) Italia on todennut alueellaan useita kuolemaan johtaneita onnettomuuksia EN 703 -standardin mukaisesti valmistettujen säilörehukoneiden käytön yhteydessä. Tämän vuoksi Italia katsoo, ettei standardi vastaa direktiivin olennaisia turvallisuus- ja terveysvaatimuksia ja että sen viitetiedot olisi poistettava Euroopan yhteisöjen virallisesta lehdestä, jotta standardin käyttämisen ei enää oletettaisi merkitsevän direktiivin vaatimusten täyttymistä. (7) Tekninen komitea CEN/TC 144 on tarkastellut tätä ongelmaa ja käynnistänyt hankkeen kyseisen standardin tarkistamiseksi. Tarkistuksen yhteydessä kohdattujen merkittävien vaikeuksien vuoksi komitea totesi, että tarkistetun standardin ratifioiminen edellyttäisi useiden vuosien viivästystä. (8) Tämän ennakoitavan viivästyksen vuoksi ehdotetaan kyseisen standardin viitetietojen poistamista välittömästi, jotta vältettäisiin sen käyttäminen yhdenmukaistettuna standardina tulevaisuudessa, ON TEHNYT TÄMÄN PÄÄTÖKSEN: 1 artikla Poistetaan standardin EN 703 "Maatalouskoneet - Säilörehuleikkurit - Turvallisuus" viitetiedot Euroopan yhteisöjen virallisessa lehdessä julkaistujen viitetietojen luettelosta. Tämän seurauksena kyseisen standardin käyttämisen ei enää oleteta merkitsevän muutetun direktiivin 98/37/EY olennaisten turvallisuus- ja terveysvaatimusten täyttymistä. 2 artikla Tämä päätös on osoitettu kaikille jäsenvaltioille. Tehty Brysselissä 25 päivänä lokakuuta 2000. Komission puolesta Erkki Liikanen Komission jäsen (1) EYVL L 207, 23.7.1998, s. 1. (2) EYVL L 331, 7.12.1998, s. 1. (3) EYVL L 204, 21.7.1998, s. 37.